JASIF ลุ้นระทึก
วันนี้ (18 ต.ค.) จะมีการประชุมวิสามัญผู้ถือหน่วยลงทุนกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF
วันนี้ (18 ต.ค.) จะมีการประชุมวิสามัญผู้ถือหน่วยลงทุนกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF
17 ต.ค. 2565

วันนี้ (18 ต.ค.) จะมีการประชุมวิสามัญผู้ถือหน่วยลงทุนกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF
วาระสำคัญหรือคือการขอมติโหวตให้ ADVANC เข้ามาถือหุ้นในกองทุนฯ
และรวมถึงการแก้ไขในสัญญา
ทบทวนข้อมูลวาระกันอีกครั้ง
เริ่มจาก วาระ 1.1 พิจารณาอนุมัติให้ JAS ดำเนินการขายหน่วยลงทุนในกองทุนรวมและการขายหุ้นสามัญในบริษัททริปเปิลที บรอดแบนด์ จำกัด (มหาชน) หรือ TTTBB ให้บริษัท แอดวานซ์ ไวร์เลส เน็ทเวอร์ค จำกัด หรือ AWN (บริษัทลูกบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC) และบุคคลที่ AWN กำหนดตลอดจนผ่อนผัน
และแก้ไขรายละเอียด บางประการที่เกี่ยวข้องกับการเปลี่ยนตัวผู้สนับสนุนจากบริษัท จัสมิน อินเตอร์เนชั่นแนล จำกัด (มหาชน) หรือ JAS เป็น AWN และบุคคลที่ AWN กำหนด
รวมถึงการแก้ไขข้อ-ห้ามในการแข่งขันกับกองทุนรวมและเรื่องอื่น ๆ ภายใต้สัญญาข้อตกลงดำเนินการและแก้ไข 3 โครงการ จัดการกองทุนรวมตามที่จำเป็นเพื่อให้-สอดคล้องกับมติของที่ประชุมผู้ถือหน่วยลงทุน
วาระข่าวบนนี้ ประเมินกันว่า ไม่น่าจะมีปัญหา หรือ ผ่านแน่นอน
ส่วนวาระที่น่าจะถกกันอย่างดุเดือดคือ วาระที่ 1.2
วาระนี้ เป็นการพิจารณาขออนุมัติผ่อนผันและแก้ไขรายละเอียดบางประการที่เกี่ยวข้องกับการเช่าและค่าเช่า เส้นใยแก้วนำแสง (OFCs)
และยกเลิกสัญญาประกันรายได้ค่าเช่าและสัญญาให้บริการจัดหาผู้เช่าทรัพย์สิน
และการเพิ่มค่าเช่าล่วงหน้าที่ TTTBB ตกลงชำระให้กองทุนรวมและแก้ไขโครงการจัดการกองทุนรวมตามที่จำเป็น
เพื่อให้ว่าสอดคล้องกับ มติของที่ประชุมผู้ถือหน่วยลงทุน รวมถึงการแก้ไขโครงการจัดการกองทุนรวมเพื่อให้กองทุนรวมสามารถคืนเงินลงทุนในจำนวนไม่เกินว่าค่าเช่าล่วงหน้าที่ TTTBB ตกลงชำระให้กองทุนรวม
และวาระที่ 1.3
วาระนี้ ขอให้พิจารณาอนุมัติผ่อนผันและแก้ไขรายละเอียดบางประการที่เกี่ยวข้องกับสัญญาข้อตกลงดำเนินการ
และยกเลิกสัญญาบัญชีธนาคาร
และแก้ไขโครงการจัดการกองทุนรวมตามที่จำเป็นเพื่อให้สอดคล้องกับมติของที่ประชุมผู้ถือหน่วยลงทุน
ก่อนหน้านี้มีการเซอร์เวย์กันแบบคร่าว ๆ กับนักลงทุนที่ลงทุนใน JASIF
พบว่ากลุ่มนักลงทุนส่วนใหญ่จะเห็นด้วยกับการเปลี่ยนแปลงสปอนเซอร์ใหม่เป็นกลุ่ม ADVANC
เหตุผลคือว่า มีความมั่นคงทางการเงินมากกว่า JAS
และยังพบอีกว่าในกลุ่มผู้ถือหน่วยลงทุน JASIF ยังแบ่งออกเป็นอีก 2-3 กลุ่มย่อย
ในสองถึงสามกลุ่มดังกล่าวมีทั้งเห็นด้วยที่เปลี่ยนสปอนเซอร์แต่ไม่ต้องการให้แก้ไขสัญญา(วาระ 1.2)
อีกกลุ่มต้องการให้เปลี่ยนสปอนเซอร์ แต่พอจะอนุโลมให้แก้สัญญา (วาระ 1.2) ได้ เพื่อแลกกับสัญญาที่ได้ต่ออายุออกไป และความมั่นคงทางการเงิน
ส่วนอีกกลุ่มคือ ไม่ต้องการความเปลี่ยนแปลงอะไรทั้งสิ้น
มีการประเมินกันอีกว่า
นอกเหนือจากที่ผู้ถือหน่วยจะแสดงความเห็นต่อกลุ่ม ADVANC กลุ่ม JAS แล้ว
คงต้องมีการแสดงความเห็นเชิงถกเถียงระหว่างกลุ่มผู้ถือหน่วยกันเองอีกด้วย และน่าจะสร้างความปวดหัวให้กับผู้ดำเนินการประชุมกันพอสมควร
ทบทวนข้อมูลกันอีกครั้งกับกลุ่มที่จะลงมติ
JAS ถือหน่วยลงทุนอยู่ 19% มีสามารถลงมติโหวตได้ เพราะมีส่วนได้เสีย
สัดส่วนของนักลงทุนสถาบัน ยังน้อยกว่ากลุ่มรายย่อย
กลุ่มรายย่อยที่ถือหน่วยลงทุนใน JASIF มีอยู่ประมารณ 60% ของหน่วยลงทุน ทั้งหมด
มติต้องใช้เสียง 3 ใน 4 ของผู้เข้าร่วมประชุม
ก่อนหน้าที่จะจัดประชุมฯ ครั้งนี้
จำนวนผู้ถือหน่วยขง JASIF มีอยู่ประมาณ 5 หมื่นราย
ผู้ถือหน่วยบางส่วนน่าจะมีการปรับพอร์ต แล้วขายออกไปแล้ว และคงไม่ย้อนกลับมาเข้าร่วมประชุมฯ
ดีลจบหรือไม่จบ บ่าย ๆ ของวันนี้ (18 ต.ค.) คงรับทราบกันล่ะ